laion/Wikipedia-Exotic huggingface dataset:
אריה בבצ'וק

לוציאן (לוסיאן) אריה בבצ'וק (באנגלית: Lucian Arye Bebchuk; נולד ב-4 בדצמבר 1955) הוא פרופסור מן המניין בבית הספר למשפטים בהרווארד, וחבר סגל במינוי מיוחד בפקולטה למשפטים של אוניברסיטת תל אביב, המתמחה בניתוח כלכלי של המשפט, דיני תאגידים וכספים. הוא נשוי לאלמה כהן. אריה בבצ'וק עשה את שירות החובה בצה"ל בחיל השלישות, ובמקביל סיים את חוק לימודיו לתואר הראשון במתמטיקה ובכלכלה באוניברסיטת חיפה בשנת 1977 (בהצטיינות יתרה). לאחר מכן, בשנת 1979, השלים תואר ראשון במשפטים באוניברסיטת תל אביב (בהצטיינות) והמשיך ללימודי דוקטורט בבית הספר למשפטים של אוניברסיטת הרווארד, בין השנים 1980–1984. כותרת עבודת הדוקטורט: "Toward Undistorted Choice and Equal Treatment in Corporate Takeovers". בנוסף לכך, בבצ'וק סיים תואר שני ושלישי בכלכלה מאוניברסיטת הרווארד (1992-1993). כותרת עבודת הדוקטורט: "Essays in the Economics of Uncertainty, Bargaining and Organization". הצטרף לסגל ההוראה (כמרצה בכיר) של בית הספר למשפטים של הרווארד בשנת 1986. בגיל 32 התמנה לפרופסור מן המניין. בבצ'וק הוא מחבר או מחבר-שותף של יותר ממאה מחקרים, וכן הוא המחבר של הספר "Pay without Performance: the Unfulfilled Promise of Executive Compensation". מאמריו הופיע בכתבי עת מהחשובים בעולם המשפט והכלכלה. הוא מייסד התוכנית לממשל תאגידי שבבית הספר למשפטים שבהרווארד, וכן מכהן כחבר האקדמיה האמריקאית לאמנויות ולמדעים, כעמית מחקר בלשכה הלאומית למחקר כלכלי, כחבר ברשת האירופאית לממשל תאגידי וכן כמנהל הרשת לממשל תאגידי של ה-SSRN. כן כיהן כנשיא האיגוד הבין-לאומי לכלכלת המערב, נשיא האגודה האמריקנית למשפט וכלכלה, ויו"ר אגף התאגידים העסקיים של האגודה האמריקאית להוראת משפטים. בעבר כיהן כפרופסור אורח בפקולטות למשפטים שבאוניברסיטת ייל, ניו יורק ושיקגו. כתב-העת Directorship נקב בשמו כאחד ממאה האנשים המשפיעים ביותר על הממשל התאגידי בארצות הברית. כשהצטרף לאקדמיה האמריקאית לאמנויות ולמדעים, האקדמיה תיארה את בבצ'וק כ"אחד החוקרים המובילים במדינה בתחום המשפט והכלכלה. תרם רבות לחקר השליטה בחברה, ממשל וחדלות פירעון." The Agency Problems of Institutional Investors / 31 Journal of Economic Perspectives 89-102 (Summer 2017), (with Alma Cohen and Scott Hirst) Towards an undistorted choice and equal treatment in corporate takeovers / Lucian Arye Bebchuk. Cambridge, MA: Harvard Law School, 1984 Corporate law and economic analysis / edited by Lucian Arye Bebchuk Cambridge: Cambridge University Press, 1990 Pay without performance: the unfulfilled promise of executive compensation / Lucian Bebchuk and Jesse Fried. Cambridge, Mass.: Harvard University Press, 2004. אריה בבצ'וק באתר הפקולטה למשפטים של אוניברסיטת הרווארד אריה בבצ'וק באתר הפקולטה למשפטים של אוניברסיטת תל אביב המלצותיו לוועדת הריכוזיות, באתר משרד האוצר (עמ' 235–248) הרצאתו בנושא שכר מנהלים בחברות ציבוריות במכון ון ליר בירושלים באתר יוטיוב עמיר קורץ, הפרעת ריכוז, באתר כלכליסט, 24 בנובמבר 2011 ערן אזרן, נאום פומבי ראשון של בבצ'וק: "חשש שהסדרי החוב בארץ מוטים לטובת בעלי השליטה", באתר TheMarker‏, 6 ביוני 2012 עידו באום, פרופ' בבצ'וק: ועדת הריכוזיות היתה צריכה ללכת רחוק יותר, באתר TheMarker‏, 7 ביוני 2012 אריה בבצ'וק, ברשת החברתית אקס (טוויטר) אריה בבצ'וק, ברשת החברתית LinkedIn
שאול לבמור

שאול לבמור (באנגלית: Saul Levmore; נולד ב-1953) הוא יהודי אמריקאי, פרופסור למשפטים, מופקד הקתדרה על שם ויליאם ב. גרהאם ודיקן בית הספר למשפטים של אוניברסיטת שיקגו. שאול לבמור הוא בן למשפחה יהודית אמריקאית. הוא בעל תואר ראשון במשפטים מאוניברסיטת קולומביה ב-1973, דוקטורט בכלכלה מאוניברסיטת ייל ב-1978 ודוקטורט במשפטים מבית הספר למשפטים של אוניברסיטת ייל ב-1980. היה מופקד הקתדרה על שם ברוקואו באוניברסיטת וירג'יניה והצטרף לבית הספר למשפטים של אוניברסיטת שיקגו ב-1998 ונעשה הדיקן ב-2001. לבמור שימש כפרופסור אורח באוניברסיטת ייל, אוניברסיטת הרווארד, אוניברסיטת טורונטו, אוניברסיטת מישיגן ואוניברסיטת נורת'ווסטרן. לבמור נבחר כחבר האקדמיה האמריקאית לאמנויות ולמדעים בשנת 2000 והוא מכהן כנשיא אגודת הדיקן למשפטים האמריקאית. תחומי מחקרו הם סקרי שווקים, תאוריית הבחירה הציבורית, חוק מסחרי, חוקי תאגידים, חוקי חוזים ודיני נזיקין. הוא גם כתב על תורת המשחקים, שיפוי לעבדים לשעבר, ביטוח, טרור, אחריות על מכירת סחורה, חוקי מיסוי, וההתפתחות של זכויות קניין רוחני. הוא פרסם מאמרים רבים בנושאים אלה והוא מחברו של הספר 'תאוריות העל למשחקים וחידות ואושיות דיני הנזיקין' Super Strategies for Games and Puzzles and Foundations of Tort Law. לבמור נשוי לפרופסור ג'ולי רוין, המלמדת אף היא בבית הספר למשפטים. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
חיתוך (מתמטיקה)

בתורת הקבוצות ובענפים אחרים במתמטיקה, החיתוך של שתי קבוצות A {\displaystyle A} ו- B {\displaystyle B} הוא הקבוצה המכילה את כל האיברים ב- A {\displaystyle A} ששייכים גם ל- B {\displaystyle B} (או באופן שקול, כל האיברים ב- B {\displaystyle B} ששייכים גם ל- A {\displaystyle A} ), ורק אותם. החיתוך של A {\displaystyle A} ו- B {\displaystyle B} נכתב בדרך כלל כך: A ∩ B {\displaystyle A\cap B} . מבחינה פורמלית: x ∈ A ∩ B {\displaystyle x\in A\cap B} ( x {\displaystyle x} הוא איבר ב- A ∩ B {\displaystyle A\cap B} ) אם ורק אם x ∈ A {\displaystyle x\in A} וגם x ∈ B {\displaystyle x\in B} . בדומה לאיחוד ולפעולות אחרות בתורת הקבוצות, אפשר להגדיר את החיתוך של משפחה כלשהי של קבוצות. נניח כי { A i } i ∈ Λ {\displaystyle \left\{A_{i}\right\}_{i\in \Lambda }} היא משפחה של קבוצות (כלומר, קבוצה של קבוצות שכל אחת מזוהה על ידי אינדקס i {\displaystyle i} השייך לקבוצת אינדקסים Λ {\displaystyle \Lambda } ), אז החיתוך שלהן יסומן ⋂ i ∈ Λ A i {\displaystyle \bigcap _{i\in \Lambda }A_{i}} , והגדרתו היא ש- x ∈ ⋂ i ∈ Λ A i {\displaystyle x\in \bigcap _{i\in \Lambda }A_{i}} אם ורק אם לכל k ∈ Λ {\displaystyle k\in \Lambda } מתקיים x ∈ A k {\displaystyle x\in A_{k}} . אם קבוצת האינדקסים Λ {\displaystyle \Lambda } ריקה, אומרים שהחיתוך הוא חיתוך ריק, השווה כביכול לקבוצה האוניברסלית שכל דבר הוא איבר שלה. על-מנת להבטיח שהחיתוך יהיה קבוצה, מגדירים את החיתוך של משפחת קבוצות בתוך מרחב נתון X {\displaystyle X} , ואז החיתוך של משפחה ריקה שווה, כעניין שבהגדרה, למרחב X {\displaystyle X} כולו. אם A = { t , 2 , 3 , 4 } , B = { 4 , 5 , r , t } {\displaystyle A=\left\{t,2,3,4\right\},B=\left\{4,5,r,t\right\}} אז A ∩ B = { t , 4 } {\displaystyle A\cap B=\left\{t,4\right\}} אם B ⊆ A {\displaystyle B\subseteq A} ( B {\displaystyle B} הוא קבוצה חלקית של A {\displaystyle A} ) אז A ∩ B = B {\displaystyle A\cap B=B} . אם B = ∅ {\displaystyle B=\emptyset } (קבוצה ריקה) אז לכל A {\displaystyle A} מתקיים A ∩ B = ∅ {\displaystyle A\cap B=\emptyset } . (זהו מקרה פרטי של המקרה הקודם). אם A n = { 1 , 2 , … , n } {\displaystyle A_{n}=\left\{1,2,\dots ,n\right\}} אז ⋂ n ∈ N A n = { 1 } {\displaystyle \bigcap _{n\in \mathbb {N} }A_{n}=\left\{1\right\}} . בדוגמאות הבאות נשתמש גם בפעולת האיחוד: בהינתן סדרה בת מנייה של קבוצות A n {\displaystyle A_{n}} , אז הקבוצה ⋃ n = 1 ∞ ⋂ k ≥ n A k {\displaystyle \bigcup _{n=1}^{\infty }\bigcap _{k\geq n}A_{k}} היא קבוצת כל האיברים שמופיעים בכל הקבוצות החל מאינדקס n {\displaystyle n} כלשהו. בהינתן סדרה בת מנייה של קבוצות A n {\displaystyle A_{n}} , אז הקבוצה ⋂ n = 1 ∞ ⋃ k ≥ n A k {\displaystyle \bigcap _{n=1}^{\infty }\bigcup _{k\geq n}A_{k}} היא קבוצת כל האיברים שמופיעים במספר אינסופי של קבוצות. (שתי הקבוצות הללו מכונות בהתאמה הגבול התחתון והגבול העליון של סדרת הקבוצות A n {\displaystyle A_{n}} , ומסומנות lim inf A n {\displaystyle \liminf A_{n}} ו- lim sup A n {\displaystyle \limsup A_{n}} ). מדיה וקבצים בנושא חיתוך בוויקישיתוף חיתוך, באתר MathWorld (באנגלית)
אבנר שביט

אבנר שביט (נולד ב-23 במאי 1983) הוא עיתונאי וסופר ישראלי. אבנר שביט נולד וגדל בתל אביב, בנם של הפרופסור להיסטוריה של עם ישראל יעקב שביט והפרופסורית למחקר התרבות זהר שביט, ואחיו של המזרחן והסופר אוריה שביט. הוא בעל תואר דוקטור מאוניברסיטת הסורבון בפריז. מאז 2021 הוא מלמד באוניברסיטת ווסליאן בארצות הברית. כמו כן, הציג את עבודותיו באוניברסיטאות ייל, MIT, קיימברידג', ובבוסטון יוניברסיטי. בגיל שבע עשרה ראה אור הרומן הראשון פרי עטו, "זאת לא המסיבה שלך". למד באוניברסיטת הסורבון בפריז ועשה את חוק לימודיו לתואר ראשון בחוג לקולנוע ולטלוויזיה ובחוג לספרות צרפתית באוניברסיטת תל אביב. בשנת 2002 היה העורך הלשוני של מדור הספורט בעיתון "מעריב". שימש כתב ועורך קולנוע וטלוויזיה במקומונים "העיר" ו"עכבר העיר" בשנים 2003–2006. בשנת 2006 עבר לחברת yes הטלוויזיה בלוויין והיה עורך הערוצים yes 1, yes 3 ו-yes movies HD. ב-2008 שב ל"עכבר העיר" כמבקר הקולנוע של העיתון, וב-2010 עבר לאתר "וואלה", שם הוא משמש מבקר וכתב קולנוע. כמו כן, טוריו מתפרסמים מדי שבוע ב"מעריב" והוא מגיש פינות קולנוע שבועיות ברדיו ללא הפסקה. משנת 2024 משתתף בפודקאסט "סינמה סבבה" העוסק בביקורות קולנוע, יחד עם ישי קיצ'לס. זאת לא המסיבה שלךָ; ידיעות אחרונות - ספרי חמד, 2000 העניינים מסתבכים; ידיעות אחרונות - ספרי חמד, 2004 רשימת הפרסומים של אבנר שביט, בקטלוג הספרייה הלאומית אבנר שביט, בלקסיקון הספרות העברית החדשה אבנר שביט, ב"לקסיקון הקשרים לספרות ישראלית" האוסקורונה: טקס בחירת סרטי הספורט הטובים ביותר | הפודיום 431, 20 במרץ 2020. "סינמה סבבה", עמוד הפודקאסט ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
שפה זרה

שפה זרה, במקום מסוים, היא שפה שאינה מדוברת בפי מרבית תושבי מקום זה. עברית, למשל, אינה שפה זרה בישראל, אך היא שפה זרה בכל מדינה אחרת בעולם. מבחינתו של אדם מסוים, שפה זרה היא שפה שאינה שגורה היטב בפיו, ובהתאם לכך, מבחינתו של תייר, העברית תהיה שפה זרה גם בזמן שהוא מבקר בישראל. ערבית היא שפה זרה מבחינתם של מרבית תושבי ישראל, אך היא איננה שפה זרה מבחינתם של ערביי ישראל (עבורם היא שפת אם). מרבית בתי הספר בעולם מלמדים את תלמידיהם שפה זרה אחת לפחות. באירלנד נלמדות אנגלית ואירית בבתי הספר, ואף אחת מהן אינה נחשבת לשפה זרה. שפת אם לועזית רב-לשוניות מחסום שפה ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
וילהלם וין

וילהלם קרל ורנר אוטו פריץ פרנץ וין (בגרמנית: Wilhelm Carl Werner Otto Fritz Franz Wien; ‏13 בינואר 1864 - 30 באוגוסט 1928) היה פיזיקאי גרמני, חתן פרס נובל לפיזיקה בשנת 1911 על גילוייו בנוגע לחוקים השולטים בקרינת חום. ידוע בעיקר בזכות חוק וין העוסק בקרינת גוף שחור. וין נולד בעיר פישהאוזן שבפרוסיה (כיום פרימורסק שבצפון-מערב רוסיה). ב-1882 החל ללמוד באוניברסיטת גטינגן ובאוניברסיטת ברלין. בשנים 1883–1885 עבד תחת הרמן פון הלמהולץ עד להשלמת תואר שלישי ב-1886. תיזת הדוקטורט שלו עסקה בשבירה של אור במתכות ובהשפעת חומרים שונים על צבע האור הנשבר. בשנים 1896–1899 הרצה באוניברסיטה הטכנולוגית שבאאכן, וב-1900 עבר לאוניברסיטת וירצבורג, שם החליף את וילהלם רנטגן בתפקידו. במהלך מלחמת העולם הראשונה כיוון וין את משאבי המחלקה לפיזיקה של האוניברסיטה לפיתוח אמצעי תקשורת עבור הצבא הגרמני ובמיוחד לעבודה על שפופרות ריק. בימים לאחר פרוץ מלחמת העולם הראשונה, חתם על מנשר התשעים ושלושה, שהכחיש את הטענות שגרמניה פתחה המלחמה, הפרה את הנייטרליות וביצעה פשעי מלחמה. בתחילת 1915 הוציא מנשר שקרא להחרמת כתבי עת בריטיים וטען שהבריטים גנבו גילויים של מדענים גרמניים וערבבו אמת ושקר. בשנת 1920 הוביל קבוצה של פיזיקאים שפעלו נגד ההגמוניה של הפיזיקאים מאוניברסיטת ברלין על הפיזיקה בגרמניה. מקס פלאנק אמר על כך שווין פעל ממניעים אנטישמיים ולאומניים ולא מטובת המחקר המדעי. בשנת 1920 החליף וין שוב את וילהלם רנטגן, הפעם בראשות המכון לפיזיקה ניסויית באוניברסיטת מינכן. הוא לימד קורס בסיסי בפיזיקה ניסויית מלווה בניסויים רבים לתלמידי האוניברסיטה בפיזיקה, כימיה, ביולוגיה, מתמטיקה ורפואה. בגלל מגוון התלמידים הקורסים היו כלליים וורנר הייזנברג תיאר אותם כסוג של הצגה. ב-1896 הסיק את חוק ההתפלגות של הקרינה הנקרא על שמו, חוק וין, שהיה ביסודו חוק אמפירי. מקס פלאנק, עמיתו של וין בזמן הגילוי, הרחיב את החוק ואת התאוריה שמאחוריו; מאוחר יותר התבסס על חוק זה כשפיתח את מכניקת הקוונטים. ב-1898, בעת שחקר זרמי פלזמה (גז מיונן), זיהה חלקיק חיובי שמסתו זהה למסת אטום המימן. בעבודתו זו הניח את הבסיס להמצאת ספקטרומטר המסה. ג'יי ג'יי תומסון ליטש את עבודתו של וין וערך ניסויים נוספים, ובתוספת עבודתו של ארנסט רתרפורד התגלה הפרוטון רשמית ב-1913. בנוסף לגילויים אלו חקר וין גם קרני רנטגן וקרניים קתודיות. מדיה וקבצים בנושא וילהלם וין בוויקישיתוף וילהלם וין, באתר פרס נובל (באנגלית) וילהלם וין, באתר פרויקט הגנאלוגיה במתמטיקה וילהלם וין, באתר MacTutor (באנגלית) ביוגרפיה באתר זוכי פרס נובל ביוגרפיה באתר MacTutor וילהלם וין, באתר אנציקלופדיה בריטניקה (באנגלית) וילהלם וין, באתר "Find a Grave" (באנגלית) Max von Laue, Opening address at the physics conference at Wurzburg, September 18, 1933, in Klaus Hentschel, Physics and national socialism: an anthology of primary sources, page 69 J. L. Heilbron, The Dilemmas of an Upright Man: Max Planck As Spokesman for German Science, pages 70-73 Fritz Stern, Einstein's German World, page 130 Jagdish Mehra, Helmut Rechenberg, The Discovery of Quantum Mechanics 1925, page 24
הרובע השמונה-עשר של פריז

הרובע השמונה-עשר של פריז (בצרפתית: XVIIIe arrondissement), הממוקם בגדה הימנית, הוא אחד מעשרים הרבעים של פריז, צרפת. הרובע ידוע בעיקר הודות לאזור מונמארטר שבשטחו, הממוקם על גבעה שבראשה מזדקרת בזיליקת סקרה קר, וכן הודות לתיאטרון הקברט הידוע מולן רוז', ולטחנת הרוח הישנה, מולן דה לה גאלט. ברובע השמונה-עשר נמצא גם רובע מעמד הפועלים גוט ד'אור (טיפת הזהב), בו מתגוררים בעיקר יוצאי אפריקה וצפון אפריקה, והוא ידוע בשוק שבו, שוק בַּרְבֶּס (marché Barbès), שם ניתן למצוא מוצרים שונים מאפריקה. שטח הקרקע של הרובע הוא 6.005 קמ"ר. אוכלוסיית הרובע השמונה-עשר של פריז הגיעה לשיאה בשנת 1931, עם 288,810 תושבים. גם כיום, הרובע צפוף מאוד בתושבים ובפעילות עסקית, עם 184,586 תושבים ו-70,285 משרות, על פי מפקד האוכלוסין האחרון שנערך בשנת 1999. כל אחד מעשרים הרבעים של פריז מחולק בעצמו לארבעה רבעים (quartiers). הרבעים הפנימיים של הרובע השמונה-עשר הם: רובע גְרָאן-קַרְיֶיר (Quartier Grandes-Carrières) רובע קְלִיאַנקוּר (Quartier de Clignancourt) רובע גוּט-דְ'אוֹר (Quartier de la Goutte-d'Or) רובע לָה שַאפֶּל (Quartier de La Chapelle) בזיליקת סקרה קר תיאטרון הקברט מולן רוז' טחנת הרוח מולן דה לה גאלט כיכר טרטרה שוק לה שאפל אזור פיגאל תחנת המטרו אבס – התחנה העמוקה ביותר בפריז, שכניסתה עוצבה בידי הקטור גימאר הפוניקולר של מונמארטר כנסיית סן-פייר-דה-מונמארטר כנסיית סן-ז'אן-דה-מונמארטר כנסיית נוטרדאם דה קליאנקור כנסיית סן-דני-דה-לה-שאפל מוזיאון מונמארטר מתחם דאלי מוזיאון הארוטיקה בשדרות קלישי בית הכנסת של מונמארטר אתר האינטרנט הרשמי של הרובע השמונה-עשר של פריז (בצרפתית) הרובע השמונה-עשר של פריז, ברשת החברתית פייסבוק הרובע השמונה-עשר של פריז, ברשת החברתית אקס (טוויטר) הרובע השמונה-עשר של פריז, ברשת החברתית LinkedIn האתר הרשמי של עריית הרובע השמונה-עשר צרפת
פוקר שקרנים

פוקר שקרנים הוא משחק המשלב יכולות ניתוח סטטיסטי הסתברותי, ויכולות הונאה. המשחק ידוע בשמות שונים, וקיימות לו כמה גרסאות, המתבססות ברובן על שלוש תצורות עיקריות: שימוש בשטרות כסף, שימוש בקוביות משחק רגילות (נקרא גם Dudo או פרודו) או שימוש בקוביות פוקר (נקרא גם Liar's dice). בגרסאות של קוביות המשחק הרגילות ושטרות הכסף, המשחק מתבסס על הכרזות, שהן למעשה הימור מצד שחקן מסוים על כמות מופעים מינימלית של מספר כלשהו אצל כלל השחקנים הפעילים, כאשר השחקן המכריז יודע רק את המספרים המופיעים אצלו, בעוד אלו של יריביו נסתרים ממנו. בגרסה של קוביות הפוקר ההכרזות מתייחסות לדירוג הסדרה בידי השחקן, כשכל אחד בתורו יכול להעלות את ההכרזה. גרסה זו מקובלת כמשחק הימורים קצר, בדרך כלל בין שני שחקנים. המנצח זוכה בשטר הכסף של יריבו (או בסכום אחר שהוסכם ביניהם מראש). מהלך המשחק מתחיל בהכרזה של אחד השחקנים על כמות מופעים מספרה מסוימת במספרים הסידוריים של שני שטרות הכסף יחדיו, כאשר הספרה אחת משמשת כג'וקר ונספרת כמו הספרה המוכרזת. השחקן השני יכול לבחור להמשיך את ההימור על ידי הכרזה על כמות גבוהה יותר של מופעים מספרה כלשהי, או כמות זהה של מופעים אך מספרה גבוהה יותר מזו שהכריז יריבו; במקרה זה התור עובר שוב לשחקן הראשון. אפשרות אחרת היא לעצור את ההימור ולחשוף הן את המספר הסידורי על גבי השטר שבידיו, והן את זה שעל השטר של היריב; במקרה זה נבדק האם ההימור של השחקן הראשון היה נכון (כלומר קיימים לפחות כמות מופעי הספרות כפי שהכריז), או שטעה ואז יאבד את השטר שבידיו. גרסה זו מקובלת כמשחק חברה ובו מספר משתתפים, בדרך כלל עד 6 (אך אין מגבלה). כל שחקן מקבל חמש קוביות משחק רגילות, אותן הוא מטיל בכל סבב מחדש ומסתיר אותן מתחת לכוס ייעודית באופן המאפשר רק לו לצפות בהן. ההכרזות הולכות בכיוון השעון. גם בגרסה זו המספר אחד משמש כג'וקר ונספר כמו המספר שנקבע בהכרזה. שחקן המפסיד את ההימור מאבד קובייה והיא יוצאת מהמשחק. השחקן האחרון שנותר עם קוביות בידיו הוא המנצח. מלבד העלאת הכמות או המספר, הכרזה נוספת שיכול שחקן לבצע היא כמות מופעים של המספר אחד. הכרזה זו צריכה להיות לפחות מחצית מהכמות של ההכרזה הרגילה הקודמת (לדוגמה, אם שחקן א הכריז "שש פעמים 3" אז שחקן ב יכול להכריז "שלוש פעמים 1"); במקרה שהשחקן הבא רוצה להמשיך להמר, הוא צריך להכפיל את ההכרזה הקודמת בתוספת אחד (בהמשך לדוגמה מקודם, יכול שחקן ג להכריז "שבע פעמים 2") . "פוקר שקרנים" הוא גם שמו של ספר מאת מייקל לואיס. בספר מתאר המחבר, שהיה סוחר אג"ח בחברת האחים סולומון מוול סטריט, את המשחק בגרסת השטרות שלו, כמשחק מקובל בין מנהלי החברה, שנועד להפגין את כישורי ההונאה, התחרותיות וההימור שלהם, תכונות אשר שימשו אותם גם באסטרטגיות ההשקעות וגיוס הלקוחות. בספר מתוארים הימורים על סכומים גבוהים במיוחד במסגרת המשחק. בסרט "שודדי הקאריביים: תיבה של איש מת" מתואר הווי הימאים בספינת הרפאים, הכולל משחק פוקר שקרנים בגרסת הקוביות, אשר משמש להכרעה על גורלם של הגיבור ויליאם טרנר ואביו. במשחק "Red Dead Redemption" ישנו מיני-משחק של קוביות שקרנים. במשחק "!‏Leisure Suit Larry: Love for Sail"(אנ') ישנו חלק שבו הגיבור חייב לנצח במשחק קוביות שקרנים על מנת להתקדם.
חסין פארס

האם התכוונתם ל... חסין פארס (משמר הגבול) – קצין בכיר במשטרת ישראל חסיין פארס (חבר הכנסת) – חבר הכנסת מטעם מרצ
מוזיאון עתיקות הגולן

מוזיאון עתיקות הגולן בקצרין הוקם במטרה לרכז במבנהו את העתיקות שנמצאו בגולן, את אלו שהתגלו בחפירות הארכאולוגיות וללוות את הממצאים בהסברים ובמופעים אור-קוליים. חלק ניכר מהממצאים התגלו ביישובים סוריים נטושים ברמת הגולן. התקופה הפלאוליתית מוצגת באמצעות איורים ותמונות של גולגולת פיל ישר-חט שנמצאה באתר האשלי גשר בנות יעקב וכן מצבור של עצמות בעלי חיים שנחשף באתר המוסטרי קוניטרה בהן עצמות: מין נכחד של קרנף, שור הבר, סוס הבר, אריה, צב, אייל אציל, צבי מצוי וזאב. התקופה הכלכוליתית מיוצגת במוזיאון בבית טיפוסי משוחזר ובממצאים כגון פסלוני בזלת וכלים. על יסוד חפירה וחקירה של 25 אתרים בגולן הגיעו למסקנה כי הבתים היו בנויים מאבני הבזלת המקומיות, ללא עיבוד. המבנים היו גדולים: רוחבם כ-6 מטרים ואורכם כ-15 מטרים. הקירות התנשאו מעל לקומת אדם והגג עשוי מקורות עץ מכוסות בבוץ וקש. גלגל רפאים - אתר מגליתי של שלוש חומות אבן בנויות במעגלים חד-מרכזיים אשר שימש ככל הנראה למטרות פולחניות. במוזיאון ישנו דגם של האתר עם הסבר אור-קולי מלווה בהולוגרמות. הדולמן - "שולחן אבן" - העשוי מאבנים ענקיות, ששימש כקבר לפני כ-4500 שנים. מאות דולמנים פזורים בגולן, ודולמן מטיפוס בינוני הובא אל גן המוזיאון ונבנה מחדש במדויק. גמלא - גמלא הייתה עיר יהודית פעילה החל בשנות השמונים שלפני הספירה ועד לשנת 67. במוזיאון מוקרן חיזיון אור-קולי המתאר את שלבי המרד, המצור והקרבות עד הסוף המר. בין הממצאים שנתגלו בגמלא ומוצגים במוזיאון, קנקנים לשמן ולמים, נרות שמן רבים, תכשיטים, ראשי חצים, אבני בליסטראות, ומטבעות רבים ביניהם המטבע החשוב 'לגאולת ירושלים'. מטבע זה נטבע בגמלא כנראה בעיצומו של המרד הגדול, בשנת 66 לספירה. ימי המשנה והתלמוד - תקופה זו היא העשירה בממצאים חלקם מוצגים במוזיאון ובגן שמחוצה לו. ביניהם פריטי בנייה מבתי הכנסת ועליהם תבליטים של מנורת המקדש, שופר, מחתה וארבעת המינים. מוצגות גם כתובות החקוקות בעברית או בארמית על גבי מצבות. כתובות אחדות מבתי הכנסת מוקדשות לתורמים או לאישים חשובים. החשובה שבהן היא כתובת עברית על גבי משקוף מעוטר מהכפר דבורה המזכירה את רבי אלעזר הקפר: "זה בית מדרשו של רבי אליעזר הקפר". בתצוגה דגם 1:50 של בית הכנסת העתיק בקצרין ולידו ממצאים שנתגלו באתר: מטמון מטבעות, אבני פסיפס, כלי חרס ורעפי גג. המוזיאון סוקר את העתיקות המתייחסות לנוצרים שהתגוררו בגולן, בדרך כלל ליד ים כנרת. בעשרות כפרים נוצריים שנסקרו בגולן נמצאו אבנים מעוטרות רבות. כן נמצאו כתובות יווניות רבות על גבי משקופים, או על מצבות קבורה. מדיה וקבצים בנושא מוזיאון עתיקות הגולן בוויקישיתוף דף המוזיאון באתר קצרין מוזיאון עתיקות הגולן (קצרין), דף שער בספרייה הלאומית
קול (סלנג)

המילה "קוּל" (באנגלית: Cool - "קריר") היא ביטוי סלנג המשמש לתיאור דבר טוב, או לתיאור אדם הנמצא במצב רוח רגוע וקליל, וכן כאות הערכה לאדם מסוג זה. בתרבות הפופולרית אימצו את המונח "קוּל" אמנים ואינטלקטואלים הנחשבים כמודל לחיקוי. אנשים "קוּליים" נערצים על ידי נערים ונערות בגיל ההתבגרות, ונחשבים כמקור השראה וכאינדיבידואליסטים היוצאים כנגד הממסד. לעיתים קרובות דמויות "קוּליות" משמשות למסעי פרסום. מקור המונח כנראה באפריקה. במקום כה חם, נדיר שאדם שומר על מצב רוח "קריר". במשך מאות שנים השתמשו בביטויים דומים בתרבויות שונות. למשל, באיטליה בתקופת הרנסאנס רווח הביטוי "Sprezzatura" שמשמעותו "קליל" אך השימוש בו היה דומה ל"קוּל" של ימינו. ויליאם שייקספיר השתמש במילה "קוּל" בחלק ממחזותיו כדי לתאר קור-רוח ורוגע. בארצות הברית זכה הביטוי לפופולריות בשנת 1957 במחזמר סיפור הפרברים: "תשתחרר, ילד! תתקרר, תצטנן, קח את זה בקלות. תפסיק להוציא את המיץ! אל תתנהג כמו ילד בבית-ספר, שחק אותה קוּל, ילד. קוּל אמיתי! פשוט קוּל." (מתוך המחזמר.) בשנות השבעים המילה הוזכרה לעיתים קרובות על ידי הדמות של פונזי בסדרת הטלוויזיה "Happy Days". המילה חדרה לשפות רבות ובהן העברית, ונמצאת בשימוש נפוץ הן אצל בני נוער והן אצל מבוגרים. קוּל, קוּליות, באתר אנציקלופדיה של הרעיונות ענת בקר, ‏אבולוציה: כך השתנה ה-Cool משנות ה-60 ועד היום, באתר גלובס, 9 באוגוסט 2017 What Does It Mean To Be Cool? | Issue 80 | Philosophy Now, philosophynow.org Robert Farris Thompson, An Aesthetic of the Cool, African Arts 7, 1973, עמ' 41–91 doi: 10.2307/3334749 cool | Origin and meaning of cool by Online Etymology Dictionary, www.etymonline.com (באנגלית)
עופר גלזר

עופר גלזר (נולד ב-16 בפברואר 1960) הוא איש עסקים ישראלי, המוכר בציבור בעיקר כבעלה-לשעבר של המיליארדרית שרי אריסון. עופר גלזר נולד בקריית ים. אביו היה סקיפר, ולאמו הייתה חנות צמר לסריגה. למד בבית ספר היסודי "אורים", והמשיך ללימודי התיכון בפנימייה של בית הספר החקלאי בכפר גלים, אך לא סיים את לימודיו. בצה"ל, שירת כקצין בגדנ"ע, ולאחר שחרורו, עבד כמאבטח בסניף בנק לאומי בלונדון. בשובו לישראל, התחתן עם בתו של סוכן ביטוח אצלו עבד בתל אביב, ובשלהי שנות ה-80 הפעיל בריכה שחכר במושב שדה משה ליד קריית גת. במהלך עבודתו במושב, התגרש מאשתו והתחתן עם בת המושב. בתחילת שנות ה-90, עבר עמה לאילת. גלזר חכר והפעיל עם אשתו את המזנון על אנייה עם קרקעית זכוכית, בשם "ז'ול ורן". ב-1992 החל לעבוד כסוכן מכירות של יחידות נופש בחברת "ישרוטל" אך פוטר כעבור חצי שנה. לאחר פיטוריו, הפעיל באילת, בזכיינות, חנויות לבגדי תינוקות של החברות הוניגמן ושילב, עסק במכירת דירות, ורכש יאכטה בשם "נירוונה", אותה שיפץ והפעיל כספינת טיולים במפרץ אילת. במקביל, קנה גלזר וילה באילת, חילק אותה ליחידות נופש, והשכיר כל יחידה. ב-2001 התגרש שוב, ועבר להתגורר בתל אביב, עבד כסוכן של חברה פיננסית, ובילה את סופי השבוע באילת, שם הכיר את המיליארדרית שרי אריסון. ב-2003 התחתן עם אריסון בחתונה מתוקשרת, ונחשף לראשונה לציבור בישראל. לאחר נישואיו, המשיך גלזר לפעול בעסקיו, ואף להרחיבם. בתחילה, שילבה אותו אריסון בחברות שונות הקשורות לקבוצת העסקים שלה, אך ספגה ביקורת ציבורית על כך כאשר התברר כי בנק הפועלים מייעץ ללקוחותיו להשקיע בחברה בה שותף גלזר. מאז, עופר גלזר פועל בנפרד מעסקי אשתו, ועל פי פרסומים בעיתונות, הוערכו עסקיו בינואר 2008, בסך כולל של כ-50 מיליון דולר במאי 2009 התגרש משרי אריסון. לעופר גלזר שלוש בנות – אחת מאשתו הראשונה ושתיים מאשתו השנייה. ב-2003, חודשים ספורים לאחר נישואיו לאריסון, נחקר עופר גלזר בחשד למעשים מגונים שביצע בשתי נשים. נגד גלזר הוגש כתב אישום בבית משפט השלום בתל אביב, ולמרות הכחשותיו, הורשע במעשים מגונים ובהטרדה מינית ונידון לחצי שנת מאסר וכן פיצוי כספי למתלוננות. לאחר שגזר הדין אושר גם בבית המשפט המחוזי ריצה גלזר את עונש המאסר ב-2007 בכלא מעשיהו, ולאחר ניכוי שליש בגין התנהגות טובה שוחרר ושב לעסקיו. עניינו נסקר בהרחבה באמצעי התקשורת, והודגשה במיוחד התייצבותה של אשתו הטרייה, שרי אריסון, ושל ידידם רני רהב, לימינו. אריסון סוקרה כשהיא מלווה אותו לדיוני בית המשפט, והצהירה כי היא אוהבת את בעלה ומאמינה בחפותו. מביא כסף הביתה מאת יהודה שרוני nrg פ (ת"א) 8515/04 מדינת ישראל נגד עופר גלזר פ (ת"א) 8515/04 מדינת ישראל נגד עופר גלזר עפ (ת"א) 72174/05 עופר גלזר נגד מדינת ישראל